For at sikre så stor opbakning som muligt til tirsdagens kvartfinale mod SønderjyskE har AaB Ishockey i samarbejde med hovedsponsor Frugtkarl arrangeret gratis entré for alle til opgøret. Dermed har alle ishockeyinteresserede nordjyder mulighed for at komme ind og se AaB i kampen mod SønderjyskE, hvor en sejr er et krav for avancement til slutspillets semifinaler. Billetter kan afhentes gratis i billethusene i Gigantiums foyer før kampen så længe disse haves. Det vil være muligt at afhente én billet pr. person. Alle sæsonkortholdere vil på dagen få udleveret en værdikupon til en gratis øl eller sodavand. Dermed håber AaB på så stor opbakning som muligt til den vigtige kamp.

Opsummering:
Til tirsdagens ishockeykamp mellem SønderjyskE og AaB er der gratis entré.